Nástroj LightScribe Template Labeler

Rýchla príručka Šablóny, text a obrázky Ukladanie a otváranie

## Ukladanie a otváranie

Okrem techník vysvetlených v časti rýchla príručka, vám nástroj LightScribe Template Labeler ponúka množstvo rôznych možností ukladania, exportovania a otvárania vašich návrhov štítkov.

#### Ukladanie a exportovanie

Ak chcete uložiť návrh štítku, ktorý ste vytvorili, aby ste ho mohli použiť aj v budúcnosti, kliknite na Uložiť, alebo kliknite na šípku vedľa položky Uložiť pre ďalšie možnosti a vyberte Uložiť, Uložiť ako alebo Exportovať.

Súbory je možné uložiť vo formátoch súborov .lsl a .lsq.

- Pri použití súboru typu .lsl sú obrázky uložené spolu s návrhom v súbore.
- Pri použití súboru typu .lsq obrázky nie sú uložené v súbore; súbor namiesto toho na obrázky odkazuje.
- Súbor typu .lsq je menší ako súbor typu .lsl, ale ak používate súbor typu .lsq a presuniete vaše obrázky do iného adresára, vymažete ich alebo súbor typu .lsq otvoríte na inom systéme, nástroj LightScribe Template Labeler nebude schopný obrázky nájsť.

Predstavte si napríklad, že návrh štítku obsahuje dva obrázky, každý s veľkosťou 2MB.

- Ak návrh uložíte do súboru typu .lsl, jeho veľkosť sa zväčší na 4MB.
- Ak návrh uložíte do súboru typu .lsq, súbor bude o 4MB menší, ale nebude fungovať ak budú obrázky, na ktoré sa odkazuje, presunuté do inej zložky alebo vymazané a tiež ak bude súbor otvorený na inom systéme.

Súbory sa predvolene ukladajú vo formáte .lsl. Ak chcete uložiť súbor vo formáte .lsq, kliknite na šípku vedľa položky Uložiť, vyberte možnosť Uložiť ako a potom ako typ LightScribe Quick-save (*.lsq).

Ak chcete váš návrh exportovať ako súbor typu .jpq, .png alebo .bmp, kliknite na šípku vedľa položky Uložiť a potom kliknite na Exportovať. Tieto formáty je možné použiť na exportovanie návrhov štítkov použiteľných v iných aplikáciách na výrobu štítkov. Bližšie informácie o aplikáciách na výrobu štítkov nájdete na adrese www.lightscribe.com/go/software.

#### Otváranie

Váš uložený návrh štítku môžete otvoriť kliknutím na položku Otvoriť a prejdením do umiestnenia, kam ste uložili váš súbor typu .lsl alebo .lsq.