LightScribe Template Labeler

Pika-aloitus Mallit, teksti ja kuvat Tallennus ja avaus

## Tallennus ja avaus

Pika-aloitus-kohdassa neuvottujen menettelyjen lisäksi voit tallentaa, viedä ja avata suunniteltuja etikettejä LightScribe Template Labeler –ohjelmalla seuraavasti:

#### Tallennus ja vienti

Jos haluat tallentaa tekemäsi etiketin myöhempää käyttöä varten, napsauta Tallenna, tai jos haluat lisää vaihtoehtoja, napsauta tallennus-painikkeen vieressä olevaa nuolta ja valitse vaihtoehdoista Tallenna, Tallenna nimellä tai Vie.

Voit tallentaa tiedostot .lsl- tai .lsq-tiedostomuodossa.

- .lsl-tiedostoissa kuvat tallennetaan tiedoston ulkoasun kanssa.
- .lsq-tiedostossa kuvia ei tallenneta tiedostoon vaan ainoastaan kuviin johtavat tiedostolinkit.
- .lsq-tiedostot ovat pienempiä kuin .lsl-tiedostot, mutta jos siirrät kuvat eri kansioon, poistat ne tai avaat .lsq-tiedoston toisessa järjestelmässä, LightScribe Template Labeler ei löydä kuvia.

Oletetaan esimerkiksi, että etiketti sisältää kaksi 2 Mt:n kuvaa.

- Jos tallennat etiketin .lsl-tiedostona, sen koko on 4 Mt.
- Jos tallennat etiketin .lsq-muodossa, tiedosto 4 Mt:a pienempi, mutta ei toimi, jos linkin kautta avattavat kuvat siirretään eri kansioon tai poistetaan tai jos etiketti avataan eri järjestelmässä.

Kuvat tallennetaan oletusarvoisesti .lsl-tiedostoina. Jos haluat tallentaa tiedoston .lsq-muodossa, napsauta Tallenna-painikkeen vieressä olevaa nuolta, valitse Tallenna nimellä ja valitse tallennusmuodoksi LightScribe pikatallennus (*.lsq).

Jos haluat viedä etiketin .jpg-, .png- tai .bmp-tiedostona, napsauta ensin Tallenna-painikkeen vieressä olevaa nuolta ja sen jälkeen Vie. Näitä tiedostomuotoja voi käyttää vietäessä etikettejä eri etikettisovelluksiin. Lisätietoja muista etikettisovelluksista saat Internetistä, www.lightscribe.com/go/software.

#### Avaaminen

Voit avata tallennetun etiketin napsauttamalla Avaa ja hakemalla tallennetun .lsl tai .lsq-tiedoston.