LightScribe Template Labeler

Hurtigstart Maler, tekst og bilder Lagre og åpne

## Lagre og åpne

I tillegg til teknikkene som er forklart i Hurtigstart, gir LightScribe Template Labeler mange muligheter for lagring, eksport og åpning av etikettene.

#### Lagre og eksportere

Dersom du ønsker å lagre en etikettdesign du har opprettet slik at du kan bruke den igjen senere, klikk Lagre, eller klikk på pilen ved siden av Lagre for flere alternativer. Til slutt velger du Lagre, Lagre som, eller Eksport.

Filene kan lagres i filformatene .lsl eller .lsq.

- Med en .lsl-fil er bildene lagret sammen med designen i filen.
- Med en lsq-fil lagres ikke bildene i filen. Filen har kobling til bildene.
- En .lsq-fil er mindre enn en .lsl-fil, men dersom du i en .lsq-fil flytter bildene til en ny mappe, sletter dem eller åpner .lsq-filen i et annet system, vil ikke LightScribe Template Labeler kunne finne bildene.

Vi kan ta utgangspunkt i en etikettdesign som inneholder to bilder som hver er 2 MB.

- Dersom designen lagres som en .lsl-fil, øker størrelsen med 4 MB.
- Dersom designen lagres som en .lsq-fil, er filen 4 MB mindre, men vil ikke fungere dersom de tilknyttede bildene flyttes til en annen mappe eller slettes, eller dersom etikettfilen åpnes i et annet system.

Filene lagres som standard i .lsl-format. Dersom du vil lagre filen i .lsq-format, klikker du på pilen ved siden av Lagre, velger Lagre som, og deretter filtypen LightScribe Quick-save (*.lsq).

Dersom du vil eksportere designen som en .jpg, .png, eller .bmp fil, klikker du på pilen ved siden av Lagre og klikker deretter på Eksport. Disse formatene kan brukes til å eksportere etikettdesign til bruk i andre etikettprogrammer. Du finner mer informasjon om andre etikettprogrammer på: www.lightscribe.com/go/software.

#### Åpne

Du kan åpne lagrede etikettdesign ved å klikke Åpne og bla deg fram til .lsl- eller .lsq-filen.