LightScribe Template Labeler

Γρήγορη εκκίνηση Πρότυπα, κείμενο και εικόνες Αποθήκευση και άνοιγμα

## Αποθήκευση και άνοιγμα

Εκτός από τις τεχνικές που περιγράφονται στην Γρήγορη εκκίνηση, το LightScribe Template σας προσφέρει μια ποικιλία επιλογών για την αποθήκευση, την εξαγωγή και το άνοιγμα των σχεδίων των ετικετών σας.

#### Αποθήκευση και εξαγωγή

Εάν θέλετε να αποθηκεύσετε ένα σχέδιο ετικέτας το οποίο δημιουργήσατε, έτσι ώστε να μπορείτε να το χρησιμοποιήσετε ξανά στο μέλλον, κάντε κλικ στην επιλογή Αποθήκευση ή, για περισσότερες επιλογές, κάντε κλικ στο βέλος που βρίσκεται δίπλα στην επιλογή Αποθήκευση και, στη συνέχεια, επιλέξτε Αποθήκευση, Αποθήκευση ως ή Εξαγωγή.

Τα αρχεία μπορούν να αποθηκευτούν είτε σε μορφή .lsl είτε σε μορφή .lsq.

- Με ένα αρχείο .lsl, οι εικόνες αποθηκεύονται μαζί με το σχέδιο στο αρχείο.
- Με ένα αρχείο .lsq, οι εικόνες δεν αποθηκεύονται στο αρχείο. Το αρχείο αποτελεί σύνδεσμο προς τις εικόνες.
- Ένα αρχείο .lsq είναι μικρότερο από ένα αρχείο .lsl. Όμως, με ένα αρχείο .lsq, εάν μετακινήσετε τις εικόνες σας σε διαφορετικό φάκελο ή εάν τις διαγράψετε ή εάν ανοίξετε το αρχείο .lsq σε άλλο σύστημα, το LightScribe Template Labeler δεν θα μπορεί να εντοπίσει τις εικόνες.

Για παράδειγμα, υποθέστε ένα σχέδιο ετικέτας που περιλαμβάνει δύο εικόνες, με μέγεθος 2MB η κάθε μία.

- Εάν το σχέδιο αποθηκευτεί ως αρχείο .lsl, το μέγεθος θα αυξηθεί κατά 4MB.
- Εάν το σχέδιο αποθηκευτεί ως αρχείο .lsq, το αρχείο θα είναι μικρότερο κατά 4MB, αλλά δεν θα λειτουργεί εάν οι συνδεδεμένες εικόνες μετακινηθούν σε διαφορετικό φάκελο ή εάν διαγραφούν και, το αρχείο σχεδίου εικόνας δεν θα λειτουργεί εάν ανοίξει σε άλλο σύστημα.

Από προεπιλογή, τα αρχεία αποθηκεύονται σε μορφή .lsl. Για να αποθηκεύσετε τα αρχεία σας σε μορφή .lsq, κάντε κλικ στο βέλος δίπλα στην επιλογή Αποθήκευση, επιλέξτε Αποθήκευση ως και, στη συνέχεια, αποθηκεύστε ως LightScribe Quick-save (*.lsq).

Για την εξαγωγή του σχεδίου σας ως αρχείου .jpg, .png ή .bmp, κάντε κλικ στο βέλος δίπλα στην επιλογή Αποθήκευση και, στη συνέχεια, κάντε κλικ στην επιλογή Εξαγωγή. Αυτές οι μορφές μπορούν να χρησιμοποιηθούν για την εξαγωγή σχεδίων ετικετών για χρήση σε διάφορες εφαρμογές ετικετών. Για περισσότερες πληροφορίες σχετικά με τις άλλες εφαρμογές δημιουργίας ετικετών, ανατρέξτε στη διεύθυνση www.lightscribe.com/go/software.

#### Άνοιγμα

Μπορείτε να ανοίξετε το αποθηκευμένο σχέδιο ετικέτας κάνοντας κλικ στην επιλογή Άνοιγμα και μεταβαίνοντας στη θέση στην οποία έχετε αποθηκεύσει το αρχείο .lsl ή .lsq.