LightScribe Template Labeler

Pika-aloitus Mallit, teksti ja kuvat Tallennus ja avaus

## Mallit, teksti ja kuvat

Pika-aloitus-kohdassa neuvottujen menettelyjen lisäksi voit työstää LightScribe Template Labeler –ohjelmalla malleja, tekstiä ja kuvia seuraavasti:

#### Mallit

Jos olet valinnut mallin, tekstin ja kuvat, mutta haluat kokeilla eri mallia, napsauta Takaisin ja valitse eri malli. Ensimmäisen mallin teksti ja kuvat näkyvät toisessa mallissa. Kun vaihdat mallia, ensimmäiseen malliin lisätyt kuvat sovitetaan automaattisesti toisen mallin kuvakenttiin.

Jos lisäät tekstin ja kuvat malliin, jossa on esim. kaksi tekstikenttää ja neljä kuvakenttää, ja vaihdat sen sitten malliin, jossa on yksi tekstikenttä ja kaksi kuvakenttää, teksti ja kuvat näyttävät puuttuvan uudesta mallista. Valitsemaasi malliin voi lisätä vähemmän tekstiä ja kuvia kuin ensin valittuun. Saat tekstin ja kuvat näkyville, kun valitset mallin, jossa on enemmän kenttiä.

Napsauta Tyhjennä, jos haluat tyhjentää mallin (poistaa tekstin ja kuvat).

Lisää malleja voit ladata Internetistä, www.lightscribe.com/go/labelgallery.

LightScribe Template Labeler –malleja ei voi muokata. Lisätietoja ohjelmistoista, joilla voit luoda omia malleja, saat Internetistä, www.lightscribe.com.

LightScribe Template Labeler sisältää malleja, joihin voit lisätä omia valokuvia ja tekstejä ja luoda siten levyihin omat persoonalliset etiketit. Joillakin etikettiohjelmistoilla voit tehdä nopeasti yksinkertaisia etikettejä, jotka sisältävät vähän tekstiä ja reunakuvia. Toiset ohjelmistot taas sallivat suuremman taiteellisen vapauden ilman mallien rajoitteita. Lisätietoja muista etikettiohjelmistoista saat Internetistä, www.lightscribe.com/go/software.

#### Teksti

Lisää tekstiä tai näytä tekstiruutu:

- Napsauta mallin tekstikenttää.

Voit määritellä tekstin seuraavat ominaisuudet tekstiruudussa:

- Tekstikentän sisältö (etiketin teksti). Voit kopioida tai kirjoittaa tekstin sille varattuun kenttään.
- Kirjasinlajin asetukset kuten koko ja lihavointi.
- Sijoitus pysty- ja vaakasuunnassa.

Voit muokata tekstiä suoraan pääikkunassa (oikeanpuoleinen ruutu) seuraavasti:

- Kirjasinkoon muuttaminen hiirellä.

Malli määrää seuraavat tekstiasetukset:

- Onko tekstirivi suora vai kaareva.
- Tekstirivin pituus.

Kun tekstiruutu on näkyvissä:

- Avaa kuvaruutu napsauttamalla kuvakenttää.
- Napsauta Takaisin, jos haluat palata malli-ikkunaan, mutta säilyttää lisäämäsi tekstin ja kuvat.
- Napsauta Tyhjennä, jos haluat tyhjentää mallin (poistaa tekstin ja kuvat).

#### Kuvat

Voit käyttää .jpg-, .gif-, tai .bmp-kuvia.

Avaa kuvaruutu:

- Napsauta mallin kuvakenttää.

Voit lisätä kuvia kolmella eri tavalla:

- Kaksoisnapsauta mallin kuvakenttää.
- Vedä kuva Windows Explorerista mallin kuvakenttään.
- Napsauta mallin kuvakenttää, sen jälkeen vasemmanpuoleisen ruudun Avaa-painiketta ja hae kuvatiedosto.

Voit määritellä kuvan seuraavat ominaisuudet kuvaruudussa:

- Etikettiin lisättävä kuva, joka näkyy mallin aktiivisessa kuvaruudussa.
- Zoomaus ja rajaus.
- Keskitys.
- Kierto 90 astetta kerrallaan.

Voit muokata kuvaa suoraan pääikkunassa (oikeanpuoleinen ruutu) seuraavasti:

- Zoomaus hiirellä.
- Kuvan vetäminen haluamaasi kohtaan mallin kuvakentässä.

Kun kuvaruutu on näkyvissä:

- Avaa tekstiruutu napsauttamalla tekstikenttää.
- Napsauta Takaisin, jos haluat palata malli-ikkunaan, mutta säilyttää lisäämäsi tekstin ja kuvat.
- Napsauta Tyhjennä, jos haluat tyhjentää mallin (poistaa tekstin ja kuvat).