LightScribe Template Labeler

Γρήγορη εκκίνηση Πρότυπα, κείμενο και εικόνες Αποθήκευση και άνοιγμα

## Σχεδίαση και εκτύπωση της πρώτης σας ετικέτας (γρήγορη εκκίνηση)

#### Ετοιμαστείτε

1. Βεβαιωθείτε ότι διαθέτετε ειδικά CD ή DVD LightScribe. Το LightScribe λειτουργεί όταν το υλικό αλληλεπιδρά με το ειδικό επίχρισμα που έχουν μόνο οι δίσκοι LightScribe.
   - Οι ειδικοί δίσκοι LightScribe διατίθενται στα μεγάλα καταστήματα ή online.
   - Οι δίσκοι LightScribe διακρίνονται από το λογότυπο LightScribe στη συσκευασία.
   - Οι δίσκοι LightScribe διατίθενται σε πολλά χρώματα. Για να έχετε ένα έγχρωμο φόντο δίσκου, πρέπει να χρησιμοποιήσετε έναν έγχρωμο δίσκο.
2. Εκκίνηση του LightScribe Template Labeler. Μπορείτε να εγγράψετε την ετικέτα στον δίσκο πριν ή μετά την εισαγωγή του περιεχομένου (π.χ. ταινίες, μουσική ή φωτογραφίες) στον δίσκο.
3. Εισάγετε το δίσκο με την πλευρά της ετικέτας προς τα κάτω (πλευρά με επίχρισμα προς τα κάτω) στη μονάδα δίσκου LightScribe. Την πρώτη φορά που ξεκινά το λογισμικό, εμφανίζεται η οθόνη Υποδοχή. Μπορείτε να κάνετε κλικ στην επιλογή Να μην εμφανιστεί ξανά.
4. Εάν αντιμετωπίσετε προβλήματα, ανατρέξτε στη διεύθυνση www.lightscribe.com.

#### Επιλογή προτύπου

1. Επιλέξτε ένα πρότυπο από το αριστερό παράθυρο. Το επιλεγμένο πρότυπο εμφανίζεται στο κύριο παράθυρο (δεξιό μέρος).
2. Προσέξτε εάν το πρότυπο που έχετε επιλέξει περιλαμβάνει θέσεις για κείμενο και εικόνες ή μόνο για κείμενο ή μόνο για εικόνες.

#### Προσθήκη κειμένου

1. Εάν το πρότυπο που επιλέξατε περιλαμβάνει μια θέση για κείμενο, κάντε κλικ στην επιλογή Κάντε κλικ για την προσθήκη κειμένου. Το αριστερό παράθυρο αλλάζει για να σας επιτρέψει να τροποποιήσετε τις ρυθμίσεις κειμένου.
2. Πληκτρολογήστε το κείμενο που θα εμφανίζεται πάνω στην ετικέτα.
3. Αλλάξτε τις ρυθμίσεις γραμματοσειράς και στοίχισης, εάν θέλετε.
4. Εάν το πρότυπο περιλαμβάνει πρόσθετες θέσεις κειμένου, επαναλάβετε ανάλογα.

#### Προσθήκη εικόνων

1. Εάν το πρότυπο που επιλέξατε περιλαμβάνει μια θέση για μία ή περισσότερες εικόνες, κάντε διπλό κλικ στην επιλογή Κάντε κλικ για την προσθήκη εικόνας. Ανοίγει ένα παράθυρο της Εξερεύνησης των Windows και το αριστερό παράθυρο αλλάζει για να σας επιτρέψει να τροποποιήσετε τις ρυθμίσεις εικόνας.
2. Χρησιμοποιήστε το παράθυρο Εξερεύνησης των Windows για να επιλέξετε μια εικόνα.
3. Στο αριστερό παράθυρο, αλλάξτε τις ρυθμίσεις μεγέθυνσης, θέσης και προσανατολισμού, εάν θέλετε.
4. Εάν το πρότυπο περιλαμβάνει πρόσθετες θέσεις εικόνας, επαναλάβετε ανάλογα.

#### Αποθήκευση, προεπισκόπηση και εκτύπωση

1. Εάν θέλετε να αποθηκεύσετε το σχέδιο της ετικέτας σας, κάντε κλικ στην επιλογή Αποθήκευση.
2. Κάντε κλικ στην επιλογή Προεπισκόπηση και εκτύπωση.
3. Κάντε κλικ στην επιλογή Εκτύπωση. Η διάρκεια της εκτύπωσης εξαρτάται από την πολυπλοκότητα του περιεχομένου.
4. Όταν η ετικέτα ολοκληρωθεί, γυρίστε τον δίσκο από την άλλη πλευρά για να εγγράψετε περιεχόμενο, όπως μουσική, φωτογραφίες ή ταινίες.

Τώρα, είστε έτοιμοι να μάθετε περισσότερα σχετικά με την εργασία με πρότυπα, κείμενο και εικόνες.