LightScribe Template Labeler

Pika-aloitus Mallit, teksti ja kuvat Tallennus ja avaus

## Ensimmäisen etiketin suunnittelu ja tulostus (pika-aloitus)

#### Aloittaminen

1. Käytä erityisiä LightScribe CD- tai DVD-levyjä. LightScribe toimii, kun laitteisto on vuorovaikutuksessa erikoispinnoituksen kanssa, jota on vain LightScribe-levyissä.
   - Erikoispinnoitettuja LightScribe-levyjä on saatavana hyvin varustetuissa vähittäiskaupoissa tai verkkokaupoissa.
   - LightScribe-levyt tunnistaa mediapakkauksessa olevasta LightScribe-tuotemerkistä.
   - LightScribe-levyjä on saatavana eri värisinä. Jos haluat levyyn värillisen taustan, sinun on käytettävä värillistä levyä.
2. Käynnistä LightScribe Template Labeler. Voit polttaa etiketin levylle joko ennen tai jälkeen levyn sisällön (esim. elokuva, musiikki tai valokuvat) polttamista levylle.
3. Aseta levy etikettipuoli alaspäin (pinnoitepuoli alaspäin) LightScribe-asemaan. Kun ohjelma käynnistetään ensimmäisen kerran, Splash-näyttö avautuu. Voit halutessasi napsauttaa Älä näytä tätä uudelleen.
4. Lisätietoja saat Internetistä, www.lightscribe.com.

#### Valitse malli

1. Valitse vasemmasta ruudusta malli. Valittu malli näkyy pääikkunassa (oikeanpuoleinen ruutu).
2. Tarkista, voiko valittuun malliin sijoittaa sekä tekstiä että kuvia vai vain tekstiä tai kuvia.

#### Lisää teksti

1. Jos valitussa mallissa on paikka tekstille, napsauta Lisää teksti. Voit nyt muuttaa vasemman ikkunan tekstiasetuksia.
2. Kirjoita etiketin teksti.
3. Muuta kirjasinlaji ja tasaus halutunlaiseksi.
4. Jos mallissa on muita tekstikenttiä, muokkaa myös ne.

#### Lisää kuvat

1. Jos valitussa mallissa on paikka kuvalle/kuville, kaksoisnapsauta Lisää kuva. Windows Explorer –ikkuna avautuu, ja voit nyt muuttaa vasemman ikkunan kuva-asetuksia.
2. Valitse kuva Windows Explorer –ikkunasta.
3. Muuta kuvan zoomausta, sijaintia ja asentoa vasemmanpuoleisessa ruudussa halutunlaiseksi.
4. Jos mallissa on muita kuvakenttiä, muokkaa myös ne.

#### Tallenna, esikatsele ja tulosta

1. Jos haluat tallentaa etiketin, napsauta Tallenna.
2. Napsauta Esikatselu ja tulostus.
3. Napsauta Tulosta. Tulostusaika riippuu sisällön ominaisuuksista.
4. Kun etiketti on valmis, käännä levy ja polta siihen sisältö (esim. musiikkia, valokuvia tai elokuvia).

Testikappaleen jälkeen voit harjoitella lisää mallien, tekstin ja kuvien käsittelyä.