Nástroj LightScribe Template Labeler

Rýchla príručka Šablóny, text a obrázky Ukladanie a otváranie

## Navrhnite a vytlačte váš prvý štítok (rýchla príručka)

#### Pripravte sa

1. Uistite sa, že máte špeciálne disky CD alebo DVD LightScribe. LightScribe funguje v prípade, ak hardvér reaguje na špeciálny poťah, ktorý je možné nájsť jedine na diskoch LightScribe.
   - Špeciálne disky LightScribe sú k dispozícii vo väčšine obchodoch alebo online.
   - Disky LightScribe môžete identifikovať podľa loga LightScribe na obale média.
   - Disky LightScribe sú dostupné vo viacerých farbách. Ak chcete, aby bolo pozadie disku farebné, musíte použiť farebný disk.
2. Spustite program LightScribe Template Labeler. Štítok možno vypáliť na disk pred alebo po zapísaní obsahu na disk (filmy, hudba, fotografie).
3. Do jednotky LightScribe vložte disk so štítkom nadol (potiahnutou stranou nadol). Po prvom spustení softvéru sa zobrazí Úvodná obrazovka. Môžete si vybrať možnosť Viac nezobrazovať.
4. V prípade problémov prejdite na adresu www.lightscribe.com.

#### Vyberte šablónu

1. V ľavej časti okna vyberte šablónu. Vybratá šablóna sa zobrazí v hlavnom okne (pravá časť).
2. Všimnite si, či vybratá šablóna obsahuje miesta pre text aj obrázky, len text alebo len obrázky.

#### Vložte text

1. Ak vami zvolená šablóna obsahuje miesto pre text, kliknite na Pre vloženie textu kliknite sem. Ľavá časť okna sa zmení aby ste mohli zmeniť nastavenia textu.
2. Zadajte text, ktorý sa má objaviť na štítku.
3. Podľa želania zmeňte nastavenia typu písma a zarovnania.
4. Ak šablóna obsahuje ďalšie umiestnenia textu, opakujte podľa potreby.

#### Vložte obrázky

1. Ak vami zvolená šablóna obsahuje miesto pre jeden alebo viac obrázkov, kliknite dvakrát na Pre vloženie obrázku kliknite sem. Otvorí sa okno Windows Explorer a ľavá časť okna sa zmení a umožní úpravu nastavení obrázkov.
2. Okno programu Windows Explorer použite na výber obrázku.
3. Podľa potreby zmeňte v ľavej časti okna nastavenia priblíženia, polohy a orientácie.
4. Ak šablóna obsahuje ďalšie možnosti umiestnenia obrázkov, opakujte podľa potreby.

#### Uložte, prehliadnite a vytlačte

1. Ak chcete uložiť váš návrh štítku, kliknite na Uložiť.
2. Kliknite na Ukážka pred tlačou a Tlač.
3. Kliknite na Tlač. Dĺžka tlače závisí od zložitosti obsahu.
4. Po dokončení štítku disk otočte a napáľte na neho obsah, ako napríklad hudbu, fotografie alebo filmy.

Teraz ste pripravení naučiť sa viac o práci s šablónami, textami a obrázkami.