LightScribe Template Labeler

Rýchla príručka Šablóny, text a obrázky Ukladanie a otváranie

## Šablóny, text a obrázky

Okrem techník, ktoré sú popísané v rýchlej príručke, LightScribe Template Labeler vám umožňuje pracovať so šablónami, textom a obrázkami rôznymi inými spôsobmi, ktoré sú tu popísané.

#### Šablóny

Ak si vyberiete šablónu a zadáte text a obrázky a potom sa rozhodnete vyskúšať inú šablónu, kliknutím na tlačidlo Back vyberiete inú šablónu. Text a obrázky z prvej šablóny sa zobrazia v druhej šablóne. Keď šablóny prepnete, obrázky z prvej šablóny sa automaticky umiestnia do priestorov pre obrázky v druhej šablóne.

Ak zadáte text a obrázky pre šablónu, ktorá má napríklad dve textové miesta a štyri obrázkové miesta a potom sa prepnete do šablóny s jedným textovým miestom a dvomi obrázkovými miestami, bude sa zdať, že text a obrázky chýbajú. V skutočnosti šablóna, ktorú ste vybrali, podporuje iba menší počet textových a obrázkových polí. Ak sa prepnete do šablóny s viacerými vyhradenými miestami, svoj text a obrázky opäť uvidíte.

Kliknutím na tlačidlo Reset vymažte šablónu (odstráni sa text aj obrázky).

Ďalšie šablóny sú k dispozícii na adrese www.lightscribe.com/go/labelgallery.

LightScribe Template Labeler neumožňuje, aby sa šablóny modifikovali. Informácie o programe, ktorý umožňuje vytvárať svoje vlastné návrhy nájdete na adrese www.lightscribe.com.

Aplikácia LightScribe Template Labeler poskytuje šablóny, do ktorých môžete vložiť svoje fotografie a text a jednoducho vytvárať zábavné štítky pre svoje disky. Ostatné softvérové aplikácie na vytváranie štítkov umožňujú vytvárať rýchlejšie a jednoduchšie štítky, ktoré obsahujú iba málo textu a okrajový obrázok. Ostatné poskytujú viac kontroly nad obsahom, bez obmedzení šablónami. Ak sa chcete dozvedieť viac o možnostiach softvéru na vytváranie štítkov, navštívte adresu www.lightscribe.com/go/software.

#### Text

Pridanie textu alebo zobrazenie textovej tably:

- Kliknite na vyhradené textové miesto v šablóne.

V textovej table môžete nastaviť nasledujúce textové atribúty:

- Obsah textového poľa (text, ktorý sa má zobraziť na štítku). Text môžete prilepiť alebo zadať do textového poľa.
- Nastavenia písma, ako je veľkosť a hrúbka.
- Vodorovné alebo zvislé zarovnanie.

S textom môžete priamo manipulovať v hlavnom okne (pravá tabla) a to tak, že vykonáte nasledovné:

- Zmena veľkosti písma pomocou kolieska na myši.

Nasledujúce nastavenia textu sú určené šablónou:

- Skutočnosť, či je línia textu rovná alebo zakrivená.
- Dĺžka línie textu.

Keď je zobrazená textová časť okna:

- Kliknite na oblasť obrázka pre zobrazenie obrázkovej časti okna.
- Kliknutím na tlačidlo Späť sa vrátite do okna šablóny, ale zachová sa text a obrázky, ktoré ste zadali.
- Kliknutím na tlačidlo Reset vymažte šablónu (odstráni sa text aj obrázky).

#### Obrázky

Pridať môžete obrázky vo formátoch .jpg, .gif alebo .bmp.

Zobrazenie obrázkovej tably:

- Kliknite na vyhradené obrázkové miesto v šablóne.

Obrázky môžete pridávať jedným z troch nasledujúcich spôsobov:

- Dvakrát kliknite na vyhradené miesto obrázka v šablóne.
- Presuňte obrázok z programu Windows Explorer do vyhradeného miesta obrázka v šablóne.
- Kliknite na vyhradené miesto obrázka v šablóne a potom kliknite v ľavej table na tlačidlo Otvoriť a vyhľadajte umiestnenie súboru s obrázkom.

V obrázkovej table môžete nastaviť nasledujúce obrázkové atribúty:

- Obrázok, ktorý má byť uvedený na štítku vo vyhradenom mieste, ktoré je aktuálne vybraté v šablóne.
- Priblíženie, ktoré poskytuje efekt orezania.
- Centrovanie.
- Otočenie v 90-stupňových prírastkoch.

S obrázkom môžete priamo manipulovať v hlavnom okne (pravá časť okna) a to tak, že vykonáte nasledovné:

- Približovanie pomocou kolieska na myši.
- Presunutie obrázka na požadované miesto v rámci obrázkovej oblasti šablóny.

Keď je zobrazená obrázková časť okna:

- Kliknite na oblasť textu pre zobrazenie textovej časti okna.
- Kliknutím na tlačidlo Späť sa vrátite do okna šablóny, ale zachová sa text a obrázky, ktoré ste zadali.
- Kliknutím na tlačidlo Reset vymažte šablónu (odstráni sa text aj obrázky).