LightScribe Template Labeler

Γρήγορη εκκίνηση Πρότυπα, κείμενο και εικόνες Αποθήκευση και άνοιγμα

## Πρότυπα, κείμενο και εικόνες

Εκτός από τις τεχνικές που περιγράφονται στη Γρήγορη εκκίνηση, το LightScribe Template Labeler σας επιτρέπει να εργάζεστε με πρότυπα, κείμενο και εικόνες με διάφορους τρόπους, οι οποίοι περιγράφονται παρακάτω.

#### Πρότυπα

Εάν επιλέξετε ένα πρότυπο και εισαγάγετε κείμενο και εικόνες και, στη συνέχεια, αποφασίσετε να δοκιμάσετε ένα διαφορετικό πρότυπο, κάντε κλικ στην επιλογή Πίσω για να επιλέξετε άλλο πρότυπο. Το κείμενο και οι εικόνες από το πρώτο πρότυπο εμφανίζονται στο δεύτερο πρότυπο. Όταν αλλάζετε πρότυπα, οι εικόνες από το πρώτο πρότυπο προσαρμόζονται αυτόματα στους χώρους εικόνων του δεύτερου προτύπου.

Εάν εισαγάγετε κείμενο και εικόνες για ένα πρότυπο το οποίο περιέχει, για παράδειγμα, δύο σύμβολα κράτησης θέσης κειμένου και τέσσερα σύμβολα κράτησης θέσης εικόνας και, στη συνέχεια, μεταβείτε σε ένα πρότυπο με ένα σύμβολο κράτησης θέσης κειμένου και δύο σύμβολα κράτησης θέσης εικόνας, θα φαίνεται ότι το κείμενο και οι εικόνες σας λείπουν. Στην πραγματικότητα, το πρότυπο που έχετε επιλέξει υποστηρίζει μόνο μικρότερη ποσότητα κειμένων και εικόνων. Εάν μεταβείτε σε ένα πρότυπο με περισσότερα σύμβολα κράτησης θέσης, θα δείτε το κείμενο και τις εικόνες σας.

Κάντε κλικ στην επιλογή Επαναφορά για την εκκαθάριση του προτύπου (διαγραφή του κειμένου και των εικόνων).

Πρόσθετα πρότυπα διατίθενται στη διεύθυνση www.lightscribe.com/go/labelgallery.

Το LightScribe Template Labeler δεν επιτρέπει την τροποποίηση των προτύπων. Για πληροφορίες σχετικά με το λογισμικό το οποίο σας επιτρέπει να δημιουργείτε τα δικά σας σχέδια, μεταβείτε στη διεύθυνση www.lightscribe.com.

Το LightScribe Template Labeler παρέχει πρότυπα στα οποία μπορείτε να αποθέσετε τις φωτογραφίες και το κείμενό σας ώστε να δημιουργήσετε εύκολα διασκεδαστικές ετικέτες για τους δίσκους σας. Άλλες εφαρμογές λογισμικού δημιουργίας ετικετών σάς βοηθούν να δημιουργείτε πιο γρήγορα και πιο εύκολα, ετικέτες που περιέχουν μόνο ένα μικρό κείμενο και περίγραμμα. Άλλες σας παρέχουν περισσότερο έλεγχο στο περιεχόμενο, χωρίς περιορισμούς προτύπων. Για να μάθετε περισσότερα σχετικά με τις επιλογές λογισμικού ετικετών, μεταβείτε στη διεύθυνση www.lightscribe.com/go/software.

#### Κείμενο

Για να προσθέσετε κείμενο ή για να προβάλετε το παράθυρο κειμένου:

- Κάντε κλικ στο σύμβολο κράτησης θέσης κειμένου στο πρότυπο.

Μπορείτε να ορίσετε τα ακόλουθα χαρακτηριστικά κειμένου στο παράθυρο κειμένου:

- Περιεχόμενο του πεδίου κειμένου (κείμενο που θα υπάρχει στην ετικέτα). Μπορείτε να επικολλήσετε ή να πληκτρολογήσετε κείμενο στο πλαίσιο επεξεργασίας κειμένου.
- Ρυθμίσεις γραμματοσειράς, όπως μέγεθος και έντονη γραφή.
- Οριζόντια και κατακόρυφη στοίχιση.

Μπορείτε να χειριστείτε το κείμενο απευθείας από το κύριο παράθυρο (δεξιό μέρος), κάνοντας τα εξής:

- Αλλαγή του μεγέθους γραμματοσειράς με τη χρήση του τροχού του ποντικιού.

Οι ακόλουθες ρυθμίσεις κειμένου καθορίζονται από το πρότυπο:

- Εάν η γραμμή κειμένου είναι ευθεία ή καμπύλη.
- Μήκος της γραμμής κειμένου.

Όταν το παράθυρο κειμένου είναι ορατό:

- Κάντε κλικ σε μια περιοχή εικόνας για να εμφανιστεί το παράθυρο εικόνας.
- Κάντε κλικ στην επιλογή Πίσω για να επιστρέψετε στο παράθυρο προτύπου, αλλά να διατηρήσετε το κείμενο και την εικόνα που έχετε εισαγάγει.
- Κάντε κλικ στην επιλογή Επαναφορά για την εκκαθάριση του προτύπου (διαγραφή του κειμένου και των εικόνων).

#### Εικόνες

Μπορείτε να προσθέσετε εικόνες .jpg, .gif ή .bmp.

Για την προβολή του παραθύρου εικόνας:

- Κάντε κλικ στο σύμβολο κράτησης θέσης εικόνας στο πρότυπο.

Μπορείτε να προσθέσετε εικόνες με τρεις τρόπους:

- Διπλό κλικ στο σύμβολο κράτησης θέσης εικόνας του προτύπου.
- Μεταφορά εικόνας από την Εξερεύνηση των Windows στο σύμβολο κράτησης θέσης εικόνας του προτύπου.
- Κλικ στο σύμβολο κράτησης θέσης εικόνας του προτύπου και, στη συνέχεια, κλικ στην επιλογή "Άνοιγμα" στο αριστερό παράθυρο για τη μετάβαση στη θέση του αρχείου εικόνας.

Μπορείτε να ορίσετε τα ακόλουθα χαρακτηριστικά εικόνας στο παράθυρο εικόνας:

- Εικόνα που θα περιλαμβάνεται στην ετικέτα, στο σύμβολο κράτησης θέσης εικόνας που είναι επιλεγμένο αυτήν τη στιγμή στο πρότυπο.
- Μεγέθυνση, που παρέχει ένα εφέ περικοπής.
- Στοίχιση στο κέντρο.
- Περιστροφή, σε διαστήματα των 90 μοιρών.

Μπορείτε να χειριστείτε την εικόνα απευθείας από το κύριο παράθυρο (δεξιό μέρος), κάνοντας τα εξής:

- Μεγέθυνση με τον τροχό του ποντικιού.
- Μεταφορά της εικόνας στη θέση που θέλετε, εντός της περιοχής εικόνας του προτύπου.

Όταν το παράθυρο εικόνας είναι ορατό:

- Κάντε κλικ σε μια περιοχή κειμένου για να εμφανιστεί το παράθυρο κειμένου.
- Κάντε κλικ στην επιλογή Πίσω για να επιστρέψετε στο παράθυρο προτύπου, αλλά να διατηρήσετε το κείμενο και την εικόνα που έχετε εισαγάγει.
- Κάντε κλικ στην επιλογή Επαναφορά για την εκκαθάριση του προτύπου (διαγραφή του κειμένου και των εικόνων).